CELEX: 32008R0628
Language: hu
Date: 2008-07-02 00:00:00
Title: A Bizottság 628/2008/EK rendelete ( 2008. július 2. ) a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 510/2006/EK tanácsi rendelet végrehajtására vonatkozó részletes szabályok megállapításáról szóló 1898/2006/EK rendelet módosításáról

3.7.2008   
            
            
               HU
            
            
               Az Európai Unió Hivatalos Lapja
            
            
               L 173/3
            
         
      A BIZOTTSÁG 628/2008/EK RENDELETE
   
   (2008. július 2.)
   a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 510/2006/EK tanácsi rendelet végrehajtására vonatkozó részletes szabályok megállapításáról szóló 1898/2006/EK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 16. cikke g) pontjára,
   mivel:
   
               (1)
            
            
               Az 1898/2006/EK bizottsági rendelet (2) V. melléklete meghatározza azoknak a közösségi szimbólumoknak a jellemzőit, amelyek az oltalom alatt álló földrajzi jelzések és eredetmegjelölések nyilvántartásába bejegyzett termékek címkéjén vagy csomagolásán elhelyezhetők.
            
         
               (2)
            
            
               Ezek a közösségi szimbólumok hozzájárultak az oltalom alatt álló földrajzi jelzések és az oltalom alatt álló eredetmegjelölések felértékelődéséhez, és lehetővé tették egyes olyan termékek fogyasztók általi jobb megismerését, amelyeknek jellemzői az eredetükhöz kötődnek.
            
         
               (3)
            
            
               Jelenleg az oltalom alatt álló eredetmegjelölések és az oltalom alatt álló földrajzi jelzések esetében alkalmazott szimbólumok alakjukat, színüket és megjelenésüket tekintve azonos jellemzőkkel rendelkeznek. A különbségtételt egyedül a szimbólumok belsejében elhelyezkedő felirat teszi lehetővé.
            
         
               (4)
            
            
               Az eddigi használat során szerzett tapasztalatok figyelembevétele és a további használat bátorítása érdekében indokolt könnyebbé tenni a fogyasztók számára az oltalom alatt álló eredetmegjelölések és az oltalom alatt álló földrajzi jelzések közötti különbségtételt. Ennek alkalmas módja, ha a kétféle megjelöléshez tartozó szimbólumokat eltérő szín jelöli.
            
         
               (5)
            
            
               Annak érdekében, hogy a közösségi szimbólumok színének megváltoztatása következtében az érintett gyártók és egyéb gazdasági szereplők gazdasági szempontból ne szenvedjenek hátrányt, indokolt olyan átmeneti időszakról rendelkezni, amelynek során továbbra is használhatók az e rendelet hatálybalépése előtt alkalmazandó szabályoknak megfelelő közösségi szimbólumok.
            
         
               (6)
            
            
               Az e rendeletben foglalt intézkedések összhangban vannak az oltalom alatt álló földrajzi jelzésekkel és az oltalom alatt álló eredetmegjelölésekkel foglalkozó állandó bizottság véleményével,
            
         ELFOGADTA EZT A RENDELETET:
   1. cikk
   Az 1898/2006/EK rendelet V. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   Mindazonáltal 2010. május 1-jéig azok a csomagolások és címkék is használhatók, amelyek az 1898/2006/EK rendelet V. mellékletének e rendelet hatálybalépését megelőzően alkalmazandó rendelkezéseihez igazodó közösségi szimbólumokkal vannak ellátva.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. július 2-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 93., 2006.3.31., 12. o. A legutóbb az 510/2008/EK bizottsági rendelettel (HL L 149., 2008.6.7., 61. o.) módosított rendelet.
   
      (2)  HL L 369., 2006.12.23., 1. o.
   
      MELLÉKLET
      Az 1898/2006/EK rendelet V. mellékletének 1., 2. és 3. pontja helyébe a következő szöveg lép:
      
         „1.   SZÍNES ÉS FEKETE-FEHÉR KÖZÖSSÉGI SZIMBÓLUMOK
         Színes szimbólum esetében közvetlen színek (Pantone) vagy négyszínnyomásos eljárás alkalmazható. A referenciaszínek az alábbiak:
         
                     Az »oltalom alatt álló eredetmegjelölés« közösségi szimbólum Pantone színekben
                     
                        
                     
                        
                  
                  
                     Az »oltalom alatt álló földrajzi jelzés« közösségi szimbólum Pantone-színekben
                     
                        
                     
                        
                  
               
            
         Közösségi szimbólumok négyszínnyomásos eljárás alkalmazásával
         
                     Az »oltalom alatt álló eredetmegjelölés« közösségi szimbólum négyszínnyomásos eljárás alkalmazásával
                     
                        
                     
                        
                  
                  
                     Az »oltalom alatt álló földrajzi jelzés« közösségi szimbólum négyszínnyomásos eljárás alkalmazásával
                     
                        
                     
                        
                  
               Fekete-fehér közösségi szimbólumok
         
            
         2.   KÖZÖSSÉGI SZIMBÓLUMOK NEGATÍVBAN
         Ha a csomagolás vagy címke háttérszíne sötét, a szimbólumok a csomagolás vagy címke háttérszínének alkalmazásával negatív formában is használhatók.
         
            
         3.   KONTRASZT A HÁTTÉRSZÍNEKKEL
         Ha színes szimbólum színes háttéren helyezkedik el, és ezért nehezen látható, a szimbólum körül a háttérszínekkel való kontraszt fokozása érdekében kör rajzolható.
         
                     Az »oltalom alatt álló eredetmegjelölés« közösségi szimbólum
                     
                        
                  
                  
                     Az »oltalom alatt álló földrajzi jelzés« közösségi szimbólum
                     
                        ”